Document ID: 32002R1836

Kommissionens forordning (EF) nr. 1836/2002
af 15. oktober 2002
om ændring af forordning (EF) nr. 2138/97 om afgrænsning af de homogene produktionszoner for olivenolie
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 1513/2001(2),
under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer(3), senest ændret ved forordning (EF) nr. 1639/98(4), særlig artikel 19, og
ud fra følgende betragtninger:
(1) I henhold til artikel 18 i forordning (EØF) nr. 2261/84 fastsættes udbyttet i oliven og i olie pr. homogen produktionszone på grundlag af de oplysninger, som producentmedlemsstaterne indgiver.
(2) Produktionsområderne er afgrænset i bilaget til Kommissionens forordning (EF) nr. 2138/97 af 30. oktober 1997 om afgrænsning af de homogene produktionszoner for olivenolie(5), senest ændret ved forordning (EF) nr. 2193/2001(6). Af administrative og strukturelle grunde er det nødvendigt at foretage ændringer i de homogene produktionszoner for produktionsåret 2001/02 i Spanien og Italien.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
I bilaget til forordning (EF) nr. 2138/97 foretages følgende ændringer:
1) I punkt A ændres provinserne "Brescia", "Roma", "Caserta", "Lecce", "Potenza", "Cosenza", "Reggio Calabria", "Vibo Valentia", "Siracusa" og "Sassari" som angivet i bilaget til nærværende forordning.
2) I punkt D i afsnittet "Comunidad autónoma Andalucía" indsættes kommunen "Genalguacil" i zone 4 ("Serranía de Ronda") i provinsen "Málaga".
3) I punkt D i afsnittet "Comunidad autónoma Aragón"
- indsættes kommunen "Ruesca" i zone 2 i provinsen "Zaragoza"
- indsættes kommunen "Cuervo (El)" i zone 3 og kommunen "Segura de Baños" i zone 4 i provinsen "Teruel"
- indsættes kommunerne "Ibieca" og "Ortilla" i zone 5 i provinsen "Huesca".
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. november 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. oktober 2002.

Labels: 17
6